CELEX: 31987R3927
Language: el
Date: 1987-12-23 00:00:00
Title: Κανονισμός (ΕΟΚ) αριθ. 3927/87 της Επιτροπής της 23ης Δεκεμβρίου 1987 περί παρατάσεως του εκ των υστέρων ελέγχου των εισαγωγών υποδημάτων στην Κοινότητα

Avis juridique important

|

31987R3927

Κανονισμός (ΕΟΚ) αριθ. 3927/87 της Επιτροπής της 23ης Δεκεμβρίου 1987 περί παρατάσεως του εκ των υστέρων ελέγχου των εισαγωγών υποδημάτων στην Κοινότητα  

Επίσημη Εφημερίδα αριθ. L 369 της 29/12/1987 σ. 0030 - 0030

***** ΚΑΝΟΝΙΣΜΟΣ (ΕΟΚ) αριθ. 3927/87 ΤΗΣ ΕΠΙΤΡΟΠΗΣ  της 23ης Δεκεμβρίου 1987  περί παρατάσεως του εκ των υστέρων ελέγχου των εισαγωγών υποδημάτων στην Κοινότητα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 288/82 του Συμβουλίου της 5ης Φεβρουαρίου 1982 περί του κοινού καθεστώτος που εφαρμόζεται στις εισαγωγές (1), όπως τροποποιήθηκε τελευταία από τον κανονισμό (ΕΟΚ) αριθ. 1243/86 (2), και ιδίως το άρθρο 10 παράγραφος 1,  τον κανονισμό (ΕΟΚ) αριθ. 1765/82 του Συμβουλίου της 30ής Ιουνίου 1982 περί των κοινών κανόνων εισαγωγής από χώρες κρατικού εμπορίου (3) και τον κανονισμό (ΕΟΚ) αριθ. 1766/82 του Συμβουλίου της 30ής Ιουνίου 1982 περί των κοινών κανόνων εισαγωγής από τη Λαϊκή Δημοκρατία της Κίνας (4), και ιδίως το άρθρο 10 παράγραφος 3 και το άρθρο 10 παράγραφος 4,  Κατόπιν διαβουλεύσεων που πραγματοποιήθηκαν στα πλαίσια της επιτροπής που προβλέπεται στο άρθρο 5 των εν λόγω κανονισμών,  Εκτιμώντας:  ότι, με την απόφαση 78/560/ΕΟΚ (5), όπως τροποποιήθηκε τελευταία από τον κανονισμό (ΕΟΚ) αριθ. 2854/79 (6), η Επιτροπή καθιέρωσε εκ των προτέρων έλεγχο των εισαγωγών υποδημάτων στην Κοινότητα·  ότι, με τον κανονισμό (ΕΟΚ) αριθ. 4089/86 της Επιτροπής (7), η περίοδος ισχύος αυτής της απόφασης παρατάθηκε μέχρι τις 31 Δεκεμβρίου 1987·  ότι οι λόγοι που ώθησαν αρχικά την Κοινότητα να λάβει αυτά τα μέτρα, δηλαδή η σημαντική πίεση που ασκούν οι εισαγωγές υποδημάτων στην Κοινότητα και ο κίνδυνος ζημιώσεως των κοινοτικών παραγωγών παρομοίων ή άμεσα ανταγωνιστικών προϊόντων, εξακολουθούν να υφίστανται·  ότι, κατά συνέπεια, πρέπει να παραταθεί ο εκ των υστέρων έλεγχος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η περίοδος ισχύος της απόφασης 78/560/ΕΟΚ παρατείνεται μέχρι τις 31 Δεκεμβρίου 1988.  Άρθρο 2  Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Αρχίζει να ισχύει από την 1η Ιανουαρίου 1988.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 23 Δεκεμβρίου 1987.  Για την Επιτροπή  Willy DE CLERCQ  Μέλος της Επιτροπής  (1) ΕΕ αριθ. L 35 της 9. 2. 1982, σ. 1.  (2) ΕΕ αριθ. L 113 της 30. 4. 1986, σ. 1.  (3) ΕΕ αριθ. L 195 της 5. 7. 1982, σ. 1.  (4) ΕΕ αριθ. L 195 της 5. 7. 1982, σ. 21.  (5) ΕΕ αριθ. L 188 της 11. 7. 1978, σ. 28.  (6) ΕΕ αριθ. L 323 της 19. 12. 1979, σ. 6.  (7) ΕΕ αριθ. L 371 της 31. 12. 1986, σ. 61.